Ritratt: Rewind  Din il-ġimgħa Sorelle se jkompli fuq TVM b'ħames puntati ġodda li żgur se jkunu qed joħolqu diskussjoni fuq il-midja soċjali fost is-segwaċi ta' din is-sensiela popolari li bħalissa tinsab fit-tieni staġun. Ritratt: Rewind It-Tnejn 22 ta' Marzu X'inhu jiġri bejn Sully u s-Sorelle… x'se jagħmlu issa? Fejn hi Kelly u min hemm ħdejha? Patricia marret l-għassa tal-Pulizija biex tammetti dak li kienet għamlet lil Kelly u r-raġuni għaliex kienet għamlet hekk… iżda hi qalet xi ħaġa oħra mportanti wkoll… x'kienet? Ritratt: Rewind It-Tlieta 23 ta' Marzu Sfortunatament is-Sorelle għandhom marbutin… x'se jagħmlu biex jippruvaw jinħelsu? Patricia lil min ċemplet forsi jaf x'kien ġara minnha Kelly? Angela ċemplet lil Vince għaliex kienet inkwetata ħafna… x'inhu jiġri?… Sully x'qed jagħmel u x'ġara? Ritratt: Rewind L-Erbgħa 24 ta' Marzu Kif qed iħossu Vince… għaliex Samantha qalet li dak li kien ġara kien kollu tort tagħha. Vince interroga lil Samantha… x'qaltlu? X'ġara bejn Vince u Maxine? Għaliex irrabjat u x'deċiżjoni ħa? Ritratt: Rewind Il-Ħamis 25 ta' Marzu Maxine għandha sitwazzjoni fuq idejha… x'qalulha Jodi u Lorraine? Kif qed tħossha u għaliex Lorraine insistiet li aħjar li Sully jinsab mejjet issa b'hekk ħelsu minnu. Franco ċempel lil Neil… x'qalu fuq Valerie Balzan u Neil x'qalilha xħin raha? Lorraine indunat li xi ħadd kien daħlilha id-dar tagħha… x'ġara? X'insteraq mid-dar tagħha? Ritratt: Rewind Il-Ġimgħa 26 ta' Marzu Lorraine ċemplet lil Malcolm biex tgħidlu b'dak li kien ġara. Immorru lura fl-orfanatrofju meta Franny u Maddy kellhom ġlieda kbira… dwar xiex u Jodi fiex tidħol? Sadanittant Samantha riedet tkun taf għaliex Jodi kienet inkwetata… tgħidilha? Sully kien għallem xi ħaġa lil Samantha… xiex? Ritratt: Rewind Sorelle għandu kitba ta' Dr Michael Vella Haber u Evelyn Saliba La Rosa, bi produzzjoni ta' Rewind. Kull episodju jkollu repetizzjoni dak inhar fil-11.30pm u l-għada fis-6.15am, filwaqt li l-puntati ta' ġimgħa sħiħa jixxandru nhar ta' Sibt mill-11am 'il quddiem fuq TVM2. Ritratt: Rewind